Willem Ratte – van bosoorlog held tot reënboognasie paria, wat jou opinie ook al is, die geskiedenis agter sy naam, bly verstommend.
In 1972 bekwaam hy hom as onderwyser maar ’n jaar later tree hy toe tot die Rhodesiese weermag, maar verruil dié verbintenis in 1979 toe hy as luitenant by die SA Weermag se elite 32 Battaljon aansluit.
Ratte maak vinnig opgang van luitenant na kammandant tot sy uittrede in 1991, die tydgleuf waartydens Suid-Afrika wankel op die rant van ’n burgeroorlog.
Dit is hier waar sy passie vir die versameling van museumstukke vir “Afrikaner volksmoord” soos hy dit noem, begin ontkiem.
Hy word tot 20-jaar, waarvan 15-jaar opgeskort is gevonnis vir die onwettige besit van ammunisie en plofstof, wat na die Schanskop besetting in die museum gevind is agter sakke mieliemeel en lemoene.
Na 54 dae op hongerstaking, op die drumpel van die dood, gee Ratte in, eindig sy hongerstaking en sê “hy doen dit vir sy volk”.
Daarna vestig hy hom op Balmoral, waar hy weer gearresteer word vir die bedryf van ’n opleidingskamp wat beskuldig word vir die beplande omverwerping van die regering.
In 2011 word die klagtes egter teen Ratte laat vaar en hy verdwyn stilweg tot dié week waar sy naam ’n liggie laat opgaan in die redaksie kantoor van die Middelburg Observer.
• Die Moths bestuur wou ongelukkig nie die kratte met die Ratte versameling oopmaak sonder die teenwoordigheid van Ratte, of ’n familielid van hom nie.